ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010674
ขอความเป็นธรรม กรณีได้รับผลกระทบจากการก่อสร้างโกดังสินค้า (ไม่ทราบชื่อ) และบ้านพักตระกูลฟาง (ไม่ทราบเลขที่) ที่ตั้งอยู่ภายในซอยบางกระดี่ 25 ถนนบางกระดี่ แขวงแสมดำ เขตบางขุนเทียน กรุงเทพมหานคร ให้แก่ ผู้ร้อง เนื่องจากผู้ร้องแจ้งว่า ในช่วงก่อนปี 2560 ได้มีผู้รับเหมาก่อสร้าง (ไม่ระบุรายละเอียด และอ้างอิงถึงเท่านั้น) เข้าไปดำเนินการถมดิน เพื่อก่อสร้างโกดังสินค้าและบ้านพักภายในพื้นที่ใกล้เคียงกับบ้านของผู้ร้อง ส่งผลให้บ้านของผู้ร้องได้รับผลกระทบเป็นอย่างมาก เช่น พื้นบ้านและโรงจอดรถมีสภาพทรุดตัว หลังคาบ้านรั่ว และกำแพงมีลักษณะเอนเอียง ผู้ร้องจึงได้ติดต่อแจ้งเรื่องต่อสำนักงานเขตบางขุนเทียน และศูนย์รับแจ้งทุกข์กรุงเทพมหานคร หมายเลขสายด่วน 1555 โดยทางศูนย์รับแจ้งทุกข์กรุงเทพมหานครได้ประสานงานสำนักงานเขตบางขุนเทียนอีกครั้ง ต่อมาได้มีการจัดสรรเจ้าหน้าที่ฝ่ายโยธาของสำนักงานเขตฯ (ไม่ระบุรายละเอียด และอ้างอิงถึงเท่านั้น) ลงพื้นที่ไปถ่ายภาพบ้านของผู้ร้อง และในวันที่ 4 สิงหาคม 2560 ทางผู้รับเหมาการก่อสร้าง (ไม่ระบุรายละเอียด และอ้างอิงถึงเท่านั้น)ได้ติดต่อเพื่อขอเจรจาไกล่เกลี่ย และได้ทำการบันทึกสัญญากับผู้ร้องโดยได้มีการแนบเอกสารตามเลขที่ตามหนังสืออนุญาตก่อสร้าง บท 49/2559 และบท1111/2559 (ที่พักอาศัย-ที่เก็บเศษวัสดุ) และระบุรายละเอียดว่า "จะดำเนินการซ่อมแซมบ้านของผู้ร้องให้คืนสภาพเดิม และผู้ร้องจะได้รับเงินชดเชยค่าเสียหายและค่าเยียวยา เป็นจำนวนเงินประมาณ 200,000 กว่าบาท (สองแสนกว่าบาท)" อีกทั้งทางผู้รับเหมาฯ ได้มีการแจ้งกับผู้ร้องว่า "การดำเนินการก่อสร้างจะแล้วเสร็จภายในเดือนธันวาคม 2560" หลังจากนั้นผู้รับเหมาได้ดำเนินการซ่อมแซมบ้านฯแล้วบางส่วนและได้ชดเชยค่าเสียหายและค่าเยียวยา แต่ผู้ร้องกลับแจ้งว่า เมื่อดำเนินการซ่อมแซมสภาพบ้านก็มีลักษณะทรุดโทรมกว่าเดิม จึงได้ขอความช่วยเหลือจากศูนย์รับแจ้งทุกข์กรุงเทพมหานคร หมายเลขสายด่วน 1555 อีกครั้ง แต่จนถึงปัจจุบัน (วันที่ 4 มกราคม 2564) ก็ยังไม่ได้รับความช่วยเหลือใด จึงประสงค์ให้หน่วยงานที่เกี่ยวข้องให้ความช่วยเหลือในกรณีดังกล่าว เบื้องต้นแจ้งรายงานผลกับการปฏิบัติงานจากกรุงเทพมหานคร ตามเลขที่รับแจ้ง 3040/64 สำนักงานเขตบางขุนเทียน ตรวจสอบเมื่อ 11 มกราคม 2564 ได้ตรวจสอบเหตุร้องเรียนกรณีอาคารเลขที่ 109/60 หมู่บ้านพิศาลบางกระดี่ โครงการ 1 ซอยบางกระดี่ 25 แขวงแสมดำ เขตบางขุนเทียน กรุงเทพมหานคร สำนักงานเขตบางขุนเทียนได้รับเรื่องตามเลขรับที่ 27 ลงวันที่ 5 มกราคม 2564 จากศูนย์กทม. 1555 เลขที่รับแจ้ง 1756/64 ลว. 4 มกราคม 2564 และขณะนี้ได้ดำเนินการมีหนังสือแจ้งคู่กรณีตามหนังสือสำนักงานเขตบางขุนเทียน เลขที่ กท. 6203/170 ลงวันที่ 8 มกราคม 2564 แจ้งให้คู่กรณีของอาคารดังกล่าวเข้าดำเนินการตรวจสอบและแก้ไขปัญหาดังกล่าวโดยเร็วต่อไป เนื่องจากวันที่ 14 มีนาคม 2566 ผู้ร้องยังคงได้รับความเดือดร้อนอยู่ ผู้ร้องแจ้งว่าโกดังดังกล่าวฯ มีการนำป้ายหน้าโกดังออก ผู้ร้องแจ้งว่าได้ทำการแจ้งเรื่องไปยัง Traffy Fondue (ทราฟฟี่ ฟองดูว์) เพื่อขอความช่วยเหลือในเรื่องดังกล่าวฯ แล้ว และวันที่ 15 มีนาคม 2566 เวลาประมาณ 07.00 - 08.30 น. ผู้ร้องแจ้งว่ายังได้รับความเดือดร้อน อาทิ ฝุ่นละออง และควันที่ไม่พึงประสงค์ เข้ามาในบ้านผู้ร้องผ่านทางช่องระบายอากาศห้องน้ำ และประตูบ้าน ผู้ร้องแจ้งว่าโกดังดังกล่าวฯ มีช่องระบายอากาศหันมาทางบ้านของผู้ร้อง ผู้ร้องแจ้งว่าโกดังสินค้าดังกล่าวยังคงมีการใช้งานอยู่ตลอด 24 ชั่วโมง โดยจะมีรถบรรทุกขนาดใหญ่สัญจรเข้าออกเสียงรถส่งเสียงดัง ผู้ร้องแจ้งว่าพนักงานที่ทำงานอยู่ภายในโกดัง อาทิ ชาวจีน ชาวพม่า ได้ส่งเสียงดังรบกวน อาทิ ตะโกนด่าทอ ซึ่งส่งผลให้ผู้ร้องได้รับความเดือดร้อนเป็นอย่างมาก
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata